اوکراینادا محاربه باشلایاندان ایندییهدک 228 اوشاق اؤلوب
روسیانین اوکراینایا هوجوملاری نتیجهسینده 238 اوشاغین اؤلدوگو بیلدیریلیر.
اوکراینا باش ساووجیلیغی میین 26-سی سحر ساعاتلارینا اولان معلوماتینا گؤره، روسیانین اوکراینایا هوجوملاری نتیجهسینده 238 اوشاق حیاتینی ایتیریب، 433 اوشاق ایسه یارالانیب.
معلوماتدا رقملرین سون معلومات اولمادیغی، موقتی ایشغال آلتیندا اولان و آزاد ائدیلمیش اراضیلرده آشکارلاما ایشلرینین داوام ائتدیگی بیلدیریلیب.
آچیقلامادا اوکراینانین بیر چوخ شهرینین بومبالانماسی نتیجهسینده حربی منطقهلرله یاناشی بیر چوخ اجتماعی بینانین دا ضرر گؤردوگو، خسارت آلمیش 848 تحصیل موسسهسیندن 173-نون تامامیله داغیلدیغی قئید ائدیلیب.
بو بارهده اوکراینا ساوونما ناظیرلیگینین مطبوعات کاتیبی آلکساندر موتوزیانیک بیلدیریب:
"روسیانین اؤلکهمیزه قارشی گئنیش میقیاسلی تجاووزونون ان فعال مرحلهسینده اولدوغونو موشاهیده ائدیریک. اوکراینانین دوغو جبههسینده وضعیت سون درجه آغیردیر، اؤلکهنین تالعی اورادا معین ائدیلیر".
قئید ائدک کی، روسیا عسگرلری فوریهنین 24-ده اوکراینایا هوجوما کئچیب.
ایلگیلیلی خبرلر
سوریهده حیاتینی ایتیرهن وطنداشلارین ساییسی آچیقلاندی
بیرلشمیش میللتلر اینسان حاقلاری یوکسک کمیسری میشل باچله، آچیقلانان ایتکیلرین تکجه رقم دئییل، ایتیب گئدن حیاتلاری تمثیل ائتدیگینی سؤیلهدی
روسیا، خارکوو بؤلگهسینی هاوادان ووردو
خارکوو ساکینلرینه گؤره، روس هاوا سالدیریلاری سون گونلرده چوخ آرتدی، شهرین موختلیف سمتلرینده گئجه یاریسی گوجلو پاتلاما سسلری ائشیدیلدی
لبنان باشباخانی تورکیهیه تشکور ائتدی
باشباخان نجیب میقاتینین، اؤلکهسینه بوتون ساحهلرده وئردیگی دستگه گؤره تورکیهیه تشکور ائتدیگی قید ائدیلدی
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab